Kúpna zmluva č. ................/2020

uzavretá podľa § 409 a nasl. zák. č. 513/1991 Zb. Obchodný zákonník, v znení neskorších predpisov a zákona č. 343/2015 Z.z. o verejnom obstarávaní a o zmene a doplnení niektorých zákonov (ďalej aj „zmluva“, resp. „kúpna zmluva“) medzi nasledovnými zmluvnými stranami:

Predávajúci: Názov:

 sídlo:

 zastúpený:

 IČO:

 DIČ:

 bankové spojenie:

 číslo účtu:

Zapísaný v Obchodnom registri Okresného (Krajského) súdu v ........ . Vložka číslo: ...... Oddiel: ....

(ďalej len „predávajúci“)

a

Kupujúci: Názov: Univerzitná nemocnica Bratislava

 Sídlo: Pažítková 4, 821 01 Bratislava

zastúpený: MUDr. Renáta Vandriaková, MPH – riaditeľka UNB

IČO: 31 813 861

 DIČ: 202 17 00 549

 IČ DPH: SK 202 17 00 549

 bankové spojenie: Štátna pokladnica

 IBAN: SK58 8180 0000 0070 0027 9808

Internetová adresa: [www.unb.sk](http://www.unb.sk)

(ďalej len „kupujúci“, resp. „verejný obstarávateľ“)

(kupujúci a predávajúci sú ďalej spoločne označovaní aj jednotlivo ako „zmluvná strana“ alebo spoločne ako „zmluvné strany“)

Čl. II. Úvodné ustanovenia

* 1. Kupujúci v rámci plnenia svojich úloh obstaráva tovar postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „zákon o verejnom obstarávaní“).
	2. Táto kúpna zmluva sa obstaráva ako výsledok zadávania nadlimitnej zákazky postupom verejnej súťaže v súlade so zákonom o verejnom obstarávaní s názvom predmetu zákazky „Systémové operačné stoly – traumatologicko-ortopedické výkony 2 ks**“**, zadávanej na základe Oznámenia o vyhlásení verejného oznámenia zo dňa 23.01.2020 v Úradnom vestníku EÚ dňa 23.01.2020 pod č. 2020/S 016-032872 a vo Vestníku verejného obstarávania SR č. /2020 pod značkou - MST (ďalej len „verejné obstarávanie“) medzi kupujúcim, ktorý je verejným obstarávateľom a predávajúcim, ktorý je úspešným uchádzačom.

Čl. III. Predmet zmluvy

1. Predávajúci sa touto zmluvou zaväzuje dodať kupujúcemu tovar podľa bodu 2. tohto článku a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.
2. Predmetom tejto kúpnej zmluvy je záväzok predávajúceho dodať kupujúcemu nový, nepoužitý, nerepasovaný tovar a to 2 ks **Systémový operačný stôl** **s trakčným systémom, s dvoma doskami a transportérmi pre každú základňu stola** (ďalej len „tovar“, resp. „predmet zmluvy“) s príslušenstvom. Tovarje ďalej bližšiešpecifikovaný **v Prílohe č. 2** tejto zmluvy, ktorá tvorí neoddeliteľnú súčasť tejto zmluvy..
3. Dodanie tovaru zahŕňa dodanie tovaru do miesta plnenia, jeho inštaláciu, odskúšanie a uvedenie do prevádzky, zaškolenie zamestnancov kupujúceho (s obsluhou, údržbou a ošetrovaním) dodaného tovaru, predloženie príslušnej technickej a sprievodnej dokumentácie a to: ES Vyhlásenie o zhode, návod na obsluhu v slovenskom jazyku, záručného listu, vypracovanie a predloženie Preberacieho protokolu, Inštalačného protokolu, Protokolu o zaškolení.
4. Tovar sa dodáva za účelom poskytovania zdravotnej starostlivosti kupujúcim.
5. Predávajúci prehlasuje, že je vlastníkom tovaru a je oprávnený s ním nakladať za účelom jeho predaja podľa tejto zmluvy.

Čl. IV. Dodacie podmienky

1. Predávajúci sa zaväzuje dodať tovar podľa článku III. bod 2 tejto zmluvy kupujúcemu do 2 mesiacov odo dňa účinnosti tejto zmluvy. Konkrétny termín dodania tovaru oznámi predávajúci kupujúcemu najmenej tri pracovné dni vopred a to písomne.
2. Miestom dodania tovaru je pracovisko kupujúceho a to na adrese: Univerzitnej nemocnice Bratislava – Nemocnica akad. L. Dérera, Klinika úrazovej chirurgie, Limbová 5, 83305 Bratislava - Kramáre, Slovenská republika (ďalej len „miesto dodania“).
3. Predávajúci sa zaväzuje tovar nainštalovať, odskúšať, uviesť do prevádzky, zaškoliť zamestnancov kupujúceho a predložiť príslušnú technickú a sprievodnú dokumentáciu v zmysle článku III. bodu 3 tejto zmluvy najneskôr do 10 kalendárnych dní odo dňa jeho dodania kupujúcemu do miesta dodania podľa bodu 2. tohto článku. Predávajúci je povinný dodať tovar v zmysle článku III. bodu 3 tejto zmluvy na vlastné náklady.
4. Dodanie tovaru do miesta dodania potvrdí kupujúci písomne a to podpísaním dodacieho listu.
5. Kupujúci je oprávnený odmietnuť prevzatie tovaru, ak technické a úžitkové parametre dodaného tovaru nezodpovedajú špecifikácií tovaru uvedenej v Prílohe č. 2 tejto zmluvy. Špecifikácia tovaru v Prílohe č. 2 tejto zmluvy musí byť zhodná s tovarom uvedeným v ponuke predloženej predávajúcim vo verejnom obstarávaní.
6. O inštalácií a uvedení tovaru do prevádzky v mieste dodania spíšu zmluvné strany **Inštalačný protokol** pre dané miesto dodania.
7. Zaškolenie zamestnancov kupujúceho o obsluhe tovaru je predávajúci povinný realizovať pri uvedení tovaru do prevádzky v mieste dodania. O zaškolení bude spísaný predávajúcim **Protokol o zaškolení** pre dané miesto dodania.
8. Splnením dodávky sa rozumie riadne uvedenie tovaru do prevádzky v zmysle článku III. bodu 3 tejto zmluvy predávajúcim v mieste dodania. V **Preberacom protokole** sapotvrdzuje druh, množstvo, vyhotovenie a kompletnosť dodaného tovaru podľa špecifikácie uvedenej v Prílohe č. 2 tejto zmluvy. Osobou oprávnenou na prevzatie tovaru za kupujúceho (oprávnený na podpísanie preberacieho protokolu) je .................................., tel. číslo: ..................................
9. Kupujúci je povinný po inštalácií tovaru vykonať jeho fyzické prevzatie a bezodkladne písomne reklamovať prípadnú nekompletnosť, alebo zjavnú vadu tovaru, najneskôr však do 15 kalendárnych dní odo dňa inštalácie tovaru.

Čl. V. Kúpna cena a platobné podmienky

* 1. Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov. Celková kúpna cena za dodaný tovar podľa tejto zmluvy je .......... EUR bez DPH (slovom: ............. EUR bez DPH), .........EUR vrátane DPH (slovom: ............ EUR vrátane DPH). Cena jednotlivých položiek dodaného tovaru, vrátane príslušenstva k tovaru je podrobne uvedená v **Prílohe č. 1** tejto zmluvy, ktorá tvorí neoddeliteľnú súčasť tejto zmluvy.
	2. Kúpna cena podľa tohto článku je cenou za nový, nepoužitý, nerepasovaný kompletne funkčný tovar bez závad. V  kúpnej cene uvedenej v bode 1. tohto článku je zahrnuté: cena tovaru, clo, dopravné náklady, náklady na inštaláciu a uvedenie do prevádzky, zaškolenie zamestnancov, príslušná technická a sprievodná dokumentácia, príslušný software, opravy, údržba a výmena prevádzkových náplní a komponentov spotrebného charakteru počas záručnej doby a všetky ostatné finančné náklady spojené s dodaním tovaru kupujúcemu.
	3. Právo na zaplatenie kúpnej ceny vzniká predávajúcemu riadnym splnením jeho záväzkov spôsobom uvedeným v  tejto zmluve.
	4. Kupujúci je povinný uhradiť kúpnu cenu za tovar podľa tohto článku na základe faktúry vystavenej predávajúcim bezhotovostným bankovým prevodom na účet predávajúceho, ktorý je uvedený v čl. I. tejto zmluvy po úplnom dodaní predmetu zmluvy a splnením všetkých povinností predávajúceho podľa tejto kúpnej zmluvy. Zmluvné strany sa dohodli, že splatnosť faktúry je 60 dní od jej doručenia na adresu sídla kupujúceho.
	5. Predávajúci je povinný vystaviť a doručiť faktúru kupujúcemu v lehote podľa platných predpisov, po uvedení prístroja do prevádzky. Faktúra musí obsahovať náležitosti podľa platných právnych predpisov v čase fakturácie. V prípade, že doručená faktúra nebude vystavená správne, je kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju kupujúcemu. Odo dňa doručenia opravenej faktúry začne plynúť nová lehota splatnosti v trvaní podľa bodu 4. tohto článku.
	6. Za deň úhrady kúpnej ceny sa považuje deň pripísania sumy fakturovanej kúpnej ceny na účet predávajúceho podľa bodu 4. tohto článku.
	7. Predávajúci nie je oprávnený postúpiť akúkoľvek svoju pohľadávku z tejto zmluvy na tretiu osobu bez predchádzajúceho písomného súhlasu kupujúceho. Písomný súhlas kupujúceho s týmto úkonom je zároveň platný len za podmienky, že bol na tento úkon udelený predchádzajúci písomný súhlas Ministerstva zdravotníctva SR. Právny úkon, ktorým budú postúpené pohľadávky predávajúceho v rozpore s týmto ustanovením je podľa § 39 zákona č. 40/1964 Zb. – Občiansky zákonník v znení neskorších predpisov neplatný.
	8. Pohľadávky vzniknuté pri plnení tejto zmluvy alebo akokoľvek inak v súvislosti s touto kúpnou zmluvou možno započítať len písomnou dohodou zmluvných strán.

Čl. VI. Reklamácia tovaru, vady tovaru

1. Predávajúci je povinný dodať kupujúcemu predmet zmluvy v množstve, v akosti a vyhotovení uvedenom v opise predmetu zákazky k verejnému obstarávaniu, ponuke predloženej predávajúcim vo verejnom obstarávaní a v Prílohe č. 2 k tejto kúpnej zmluve. Predávajúci sa zaväzuje, že predmet zmluvy bude ku dňu jeho dodania v jeho výlučnom vlastníctve a nebude zaťažený žiadnymi právami tretích osôb a že zároveň bude spĺňať všetky všeobecne záväznými právnymi predpismi a technickými normami stanovené požiadavky na akosť, kvalitu, funkčnosť a prevádzkyschopnosť, ako aj všetky bezpečnostné, požiarne, hygienické a zdravotné normy. V prípade, že sa tak nestane, má predmet zmluvy vady.
2. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho podľa článku IV tejto kúpnej zmluvy, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na predmete zmluvy na kupujúceho, ak je vada spôsobená porušením povinností predávajúceho.
3. Predávajúci ručí za vlastnosti tovaru počas záručnej doby, ktorá bola predávajúcim stanovená na 24 mesiacov; táto záručná doba začína plynúť odo dňa podpísania Inštalačného protokolu.
4. V záručnej dobe sa predávajúci zaväzuje:
5. bezplatne odstrániť všetky vady dodaného tovaru;
6. vykonať bezplatne štyri záručné preventívne prehliadky tovaru (vo výrobcom predpísanom rozsahu podľa servisného manuálu) v šesťmesačných intervaloch. Štvrtú záručnú preventívnu prehliadku sa zaväzuje predávajúci vykonať štrnásť (14) kalendárnych dní pred uplynutím záručnej doby a bezplatne odstráni všetky zistené vady a nedostatky nezavinené kupujúcim;
7. v prípade, ak opravu alebo preventívnu servisnú prehliadku tovaru, bude potrebné vykonať mimo miesta dodania tovaru (čl. IV. bod 2 tejto zmluvy) zabezpečiť dopravu tovaru na miesto vykonania opravy alebo preventívne servisnej prehliadky na vlastné náklady, uvedené platí aj pre vrátenie tovaru späť na miesto dodania.
8. Zmluvné strany sa dohodli, že v prípade vady tovaru počas záručnej doby, má kupujúci právo požadovať a predávajúci povinnosť bezplatne odstrániť vady tovaru, vrátane, nie však len, všetkých prác spojených s opravami tovaru, dodávky náhradných dielov nutných k bezchybnému prevádzkovaniu tovaru, poradenskej starostlivosti o inštalovaný tovar, dodávky funkčného príslušenstva k tovaru, ktorého nefunkčnosť nie je zavinená kupujúcim.
9. Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou a obsluhou zamestnancami kupujúceho. Záruka sa predlžuje automaticky o dobu, po ktorú predmet plnenia nemohol byť počas  záručnej doby plne používaný z dôvodu poruchy, alebo závady na predmete plnenia.
10. Kupujúci sa zaväzuje že reklamácie a vady (poruchy) tovaru uplatní bezodkladne po ich zistení. Ohlásenie vady tovaru za kupujúceho oznámi predávajúcemu oprávnená osoba kupujúceho na tel. číslo: , faxom na číslo: , alebo na e-mail:.................... . Osobou oprávnenou za kupujúceho reklamovať tovar a žiadať odstránenie vady počas záručnej doby je určený ...................................................tel. č. .........................
e-mail...............................
11. Predávajúci garantuje dodávku náhradných dielov na tovar počas desiatich (10) rokov od ukončenia výroby posledného zhodného typu tovaru pre každý typ tovaru tvoriaceho predmet plnenia podľa tejto zmluvy osobitne.
12. Počas záručnej doby sa servisný technik predávajúceho dostaví na opravu tovaru do dvadsiatich štyroch (24) hodín od nahlásenia vady, resp. poruchy tovaru/. Nástupom technika na opravu sa rozumie osobná návšteva technika na mieste dodania, pričom dni pracovného voľna, pokoja a sviatky sa nevzťahujú na stanovený časový interval. Predávajúci zabezpečí opravu tovaru t.j. jeho plné sfunkčnenie maximálne do štyroch (4) pracovných dní od nahlásenia vady/poruchy. Pri nedodržaní tohto časového intervalu je predávajúci povinný zabezpečiť iný zhodný náhradný tovar za nefunkčný tovar.
13. Pri službách ako servis sa vyžaduje zápis o podstatných náležitostiach služieb: čas nástupu a čas plnenia služby, popis závady, jednotkové ceny náhradných dielov a cena prác, ak sú nad rámec záruky.
14. Pokiaľ predávajúci použije na plnenie svojich záväzkov podľa tejto kúpnej zmluvy tretiu osobu, zodpovedá, akoby záväzok plnil sám.

Čl. VII. Majetkové sankcie

* 1. V prípade nedodržania podmienok plnenia tejto zmluvy zo strany predávajúceho si môže kupujúci voči predávajúcemu uplatniť nárok na zaplatenie úrokov z omeškania vo výške 0,023 % z hodnoty kúpnej ceny tovaru bez DPH za každý deň omeškania. Úroky z omeškania sú splatné v lehote do 60 kalendárnych dní odo dňa doručenia faktúry predávajúcemu.

Nárok na úrok z omeškania nevzniká vtedy, ak predávajúci preukáže, že oneskorenie, resp. nedodržanie podmienok plnenia tejto kúpnej zmluvy je spôsobené výlučne účinkom vyššej moci, alebo zavinením kupujúceho.

* 1. V prípade omeškania s úhradou faktúry je predávajúci oprávnený vyúčtovať a vtedy je kupujúci povinný zaplatiť úrok z omeškania vo výške 0,01 % z ceny omeškanej časti platby bez DPH za každý deň omeškania. Úroky z omeškania sú splatné v lehote do 60 kalendárnych dní odo dňa doručenia faktúry kupujúcemu.
	2. Uplatnením majetkových sankcii podľa bodu 1 a 2 tohto článku nie je dotknuté právo poškodenej zmluvnej strany na náhradu škody.

Čl. VIII. Osobitné ustanovenia

* 1. Zmluvné strany sa zaväzujú oznámiť druhej zmluvnej strane všetky zmeny údajov dôležitých pre plnenie zmluvy.
	2. Každá zo zmluvných strán je oprávnená odstúpiť od tejto kúpnej zmluvy v prípadoch predpokladaných príslušnými právnymi predpismi alebo touto zmluvou. Odstúpením od zmluvy podľa predchádzajúcej vety zmluva zaniká okamihom doručenia písomného oznámenia o odstúpení druhej zmluvnej strane.
	3. Kupujúci je oprávnený odstúpiť od zmluvy v prípade, ak je predávajúci v omeškaní s dodaním predmetu kúpy alebo časti predmetu kúpy o viac ako ... dní.
	4. Predávajúci je oprávnený odstúpiť od zmluvy v prípade, ak je kupujúci v omeškaní s úhradou kúpnej ceny o viac ako ... dní.
	5. Predávajúci sa zaväzuje, že
1. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto zmluvy;
2. informácie a podklady poskytnuté kupujúcim alebo tretími osobami pre plnenie predmetu tejto zmluvy nepoužije na iný účel ako je plnenie tejto zmluvy.

Čl. IX. Subdodávky

1. Predávajúci môže zabezpečiť časť plnenia predmetu zmluvy prostredníctvom svojich subdodávateľov. Predávajúci je povinný preukázateľným spôsobom oboznámiť všetkých subdodávateľov s podmienkami tejto kúpnej zmluvy a zaviazať ich na dodržiavanie povinností vyplývajúcich z tejto kúpnej zmluvy. Predávajúci zodpovedá za splnenie všetkých povinností vyplývajúcich z tejto kúpnej zmluvy zo strany subdodávateľov tak, ako by ich vykonával sám.
2. Predávajúci garantuje spôsobilosť subdodávateľov pre plnenie predmetu zmluvy.
3. Predávajúci je oprávnený zadať subdodávku len subdodávateľovom uvedeným v prílohe č. 3 tejto zmluvy, a to iba v rozsahu uvedenom v prílohe č. 3 tejto zmluvy
4. Predávajúci je oprávnený s predchádzajúcim písomným súhlasom kupujúceho zmeniť subdodávateľa počas trvania tejto kúpnej zmluvy, pričom zmenou sa rozumie výmena subdodávateľa uvedeného v prílohe č. 3 tejto kúpnej zmluvy alebo vstup ďalšieho nového subdodávateľa. Subdodávateľ, ktorého sa návrh na zmenu týka, musí spĺňať podmienky osobného postavenia podľa § 32 ods. 1 zákon ao verejnom obstarávaní a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, pričom subdodávateľ musí disponovať oprávnením na vykonávanie podnikateľskej činnosti k tej časti plnenia, ktorú má plniť. Predávajúci bezdôvodne neodoprie udelenie súhlasu so zmenou subdodávateľa.
5. V prípade zmeny subdodávateľa podľa bodu 4 tohto článku kúpnej zmluvy, je predávajúci povinný najneskôr tri pracovné dni pred zmenou subdodávateľa písomne oznámiť kupujúcemu zmenu subdodávateľa a v tomto oznámení uviesť min. nasledovné:
* podiel plnenia, ktorý má predávajúci v úmysle zadať novému subdodávateľovi, vrátane označenia časti plnenia, resp. bližšej špecifikácie časti plnenia, ktoré má subdodávateľ vykonať,
* identifikačné údaje navrhovaného subdodávateľa vrátane údajov o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia.
* a dôkazy preukazujúce skutočnosť, že navrhovaný subdodávateľ spĺňa podmienky osobného postavenia podľa § 32 ods. 1 zákona o verejnom obstarávaní.

Čl. X. Záverečné ustanovenia

* 1. Meniť a dopĺňať túto zmluvu je možné len na základe dohody oboch zmluvných strán a to vo forme písomného dodatku. Dodatok k tejto zmluve nesmie byť uzatvorený v rozpore s ustanoveniami zákona o verejnom obstarávaní
	2. Predmet zákazky bude financovaný z kapitálových výdavkov štátneho rozpočtu. Verejný obstarávateľ si v procese verejného obstarávania vyhradzuje právo neuzatvoriť zmluvu s úspešným uchádzačom v prípade, ak proces verejného obstarávania nebude akceptovaný zo strany poskytovateľa finančných prostriedkov, alebo v prípade ak nebudú pridelené finančné prostriedky na realizáciu zákazky zo strany poskytovateľa.
	3. Právne vzťahy neupravené touto zmluvou sa riadia najmä príslušnými ustanoveniami zákona č. 513/1991 Zb. Obchodný zákonník, v znení neskorších predpisov, zákona o verejnom obstarávaní ako aj ďalšími predpismi platnými v Slovenskej republike..
	4. Všetky spory vyplývajúce z tejto kúpnej zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. V prípade, že nedôjde k dohode, resp. k mimosúdnemu vyrovnaniu zmluvných strán, na rozhodovanie sporov z tejto zmluvy sú príslušné súdy Slovenskej republiky.
	5. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti s touto kúpnou zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by z tejto kúpnej zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek škody, ktoré vzniknú z dôvodu nedodržania tejto povinnosti.
	6. Predávajúci sa zaväzuje, že počas platnosti a účinnosti tejto kúpnej zmluvy bude zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších právnych predpisov (ďalej len „Zákon o RPVS“), a že bude plniť všetky povinnosti vyplývajúce zo Zákona o RPVS. V prípade, ak Predávajúci použije na plnenie podľa tejto kúpnej zmluvy jedného alebo viacerých subdodávateľov, títo sú rovnako povinní byť počas platnosti a účinnosti tejto kúpnej zmluvy zapísaní v registri partnerov verejného sektora a plniť všetky povinnosti podľa Zákona o RPVS.
	7. Zmluva je vyhotovená v štyroch vyhotoveniach, z ktorých jedno vyhotovenie obdrží predávajúci a tri vyhotovenia kupujúci.
	8. Zmluva nadobúda platnosť dňom jej podpísania zmluvnými stranami alebo ich oprávnenými zástupcami a účinnosť dňom nasledujúcim po dni jej zverejnenia v Centrálnom registri zmlúv.
	9. Ak sa akékoľvek ustanovenie tejto kúpnej zmluvy stane alebo bude určené ako neplatné alebo nevynútiteľné, potom taká neplatnosť alebo nevynútiteľnosť neovplyvňuje (v najvyššej možnej miere) platnosť alebo vynútiteľnosť ostatných ustanovení kúpnej zmluvy. V takom prípade zmluvné strany bezodkladne nahradia neplatné alebo nevynútiteľné ustanovenie ustanovením platným a vynútiteľným, aby sa dosiahlo v maximálnej možnej, právnymi predpismi dovolenej miere, rovnakého účinku a výsledku, aký bol sledovaný nahrádzaným ustanovením.
	10. Neoddeliteľnou súčasťou zmluvy je:

Príloha č. 1 - Celková cena predmetu zmluvy

Príloha č. 2 - Opis predmetu zmluvy

Príloha č. 3 - Zoznam subdodávateľov (ak je relevantné)

1. Zástupcovia zmluvných strán záväzne vyhlasujú, že sú spôsobilí k zmluvným prejavom a záväzkom v mene účastníka tejto zmluvy identifikovaného v jej záhlaví. Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia, čo potvrdzujú svojimi podpismi.

|  |  |
| --- | --- |
| V ..............................., dňa ............................Za predávajúceho:.......................................................................... | V ..............................., dňa ............................Za kupujúceho:........................................................................... MUDr. Renáta Vandriaková, MPH  riaditeľka UNB |

Príloha č.1 (doplní predávajúci)

Celková cena predmetu zmluvy

 **Príloha č.2**

**Opis predmetu zmluvy**

Predmetom zmluvy je dodávka **2 ks systémových operačných stolov s trakčnými systémami, s dvoma doskami a transportérmi pre každú základňu stola** do **Univerzitnej nemocnice Bratislava, pracovisko Nemocnica akademika Ladislava Dérera, Klinika úrazovej chirurgie**, Limbová 5, 833 07 Bratislava vrátane inštalácie, odskúšania a uvedenia do prevádzky, zaškolenia zamestnancov kupujúceho (s obsluhou, údržbou a ošetrovaním) dodaného tovaru, predloženia príslušnej technickej a sprievodnej dokumentácie a to: ES Vyhlásenia o zhode, návodu na obsluhu v slovenskom jazyku, záručného listu, vypracovania a predloženie Preberacieho protokolu, Inštalačného protokolu, Protokolu o zaškolení a zabezpečenia 5 ročného záručného servisu na predmet zákazky.

|  |  |  |  |  |
| --- | --- | --- | --- | --- |
| **Parameter** | **Jednotka** | **Minimum** | **Maximum** | **Presná hodnota** |
| Základňa operačného stola s výškou | mm |   | 40 |  |
| Zaťaženie stola v akomkoľvek zložení a polohovaní dosky stola | kg | 380 |   |   |
| Minimálna výška dosky operačného stola | mm |   | 620 |   |
| Maximálna výška dosky operačného stola | mm | 1100 |   |   |
| Celková šírka dosky stola - bez bočných líšt | mm | 500 | 550 |   |
| Motorizovaný sklon: Trendelenburg / antitrendelenburg | stupne |  +/- 45° |   |   |
| Motorizovaný sklon: Laterálny  | stupne |  +/- 28° |   |   |
| Motorizovaný kombinovaný sklon: Trendelenburg + Laterálny | stupne |  30 / 20° |   |   |
| Motorizovaný sklon: Nožných segmentov individuálne | stupne |  +90/- 100° |   |   |
| Motorizovaný sklon: Spodný chrbtový diel | stupne |  +90° / -90° |   |   |
| Celkový pozdĺžny posun stola  | mm | 400 |   |   |
| Stupne rýchlosti nastavenia stola | počet | 3 |   |   |
| Počet prednastavení polohy stola do pamäte ovládača | počet | 5 |   |   |
| Dvojvrstvové matrace/polstre dosiek stola s antidekubitnými vlastnosťami  |   |   |   | áno |
| Multidisciplinárny operačný stôl s vymeniteľnou hlavnou doskou  |   |   |   | áno |
| Pevná základňa s nízkym profilom max.40 mm so zníženými okrajmi pre dobrý prístup operatéra k pacientovi |   |   |   | áno |
| Základňa operačného stola vybavená záložným ovládaním pre bezpečnú prevádzku v akomkoľvek stave stola, ako aj počas navezenia dosky stola |   |   |   | áno |
| Operačný stôl so zabudovanými senzormi pre rozpoznanie orientácie navezenej dosky stola a polohy jednotlivých segmentov s antikolíznym systémom |   |   |   | áno |
| Záložné ovládanie na bočnom kryte nohy operačného stola a je vždy prístupné aj v prípade navezenia dosky stola s transportným vozíkom |   |   |   | áno |
| Rýchle napojenie jednotlivých segmentov rýchloupínacím systémom, bez zdĺhavého doťahovania skrutiek, konektory v nožnej a chrbtovej časti identické |   |   |   | áno |
| Základňa operačného stola využiteľná minimálne pre 5 typov operačných dosiek pre rôzne chirurgické odbory – detská chirurgia, operačné výkony na hlave (ORL,Oftalmológia), doska stola pre univerzálne využitie, ortopedicko/traumatologická špeciálna doska, karbónová doska stola a doska stola pre špeciálne účely – napr. pre presun pacienta do MRI bez potreby jeho prekladania  |   |   |   | áno |
| Možnosti ovládania operačného stola : záložné ovládanie na nohe stola, diaľkové ovládanie káblové a bezkáblové, nožné ovládanie |   |   |   | áno |
| Vlastnosti ručného diaľkového ovládača: zabudovaný displej so zobrazením aktuálnej polohy stola, alarmovými a stavovými hláseniami najmä pre krajné polohy nastavenia jednotlivých segmentov, pre stav nabitia batérii; pamäť pre prednastavené polohy stola; funkcia automatického prepnutia (normal/reverz poloha) po rozoznaní orientácie navezenej dosky stola |   |   |   | áno |
|   |   |   |   |   |
| Operačný stôl s možnosťou ovládania rýchlosti polohovania jednotlivých častí dosky stola aspoň v 3 úrovniach rýchlosti pre špecifické výkony.  |   |   |   | áno |
|   |   |   |   |   |
| Transportér dosiek stola, umožňujúci navezenie stola z obidvoch strán bez prekrytia záložného ovládania stola |   |   |   | áno |
| Segmenty dosky stola vybavené odoberateľným polstrovaním |   |   |   | áno |
| Všetky diely/segmenty operačnej dosky stola musia byť RTG transparentné |   |   |   | áno |
| Polstrovanie s antidekubitnou funkciou s poťahom tepelne izolujúcim, paropriepustným a zároveň vodeodolným |   |   |   | áno |
| **Zostava operačného stola**  |   |   |   |   |
| Prenosná základňa operačného stola s nízkym profilom a so záložným ovládaním | ks |   |   | 2 |
| Diaľkový bezkáblový ovládač s nabíjacou stanicou s farebným displejom zobrazujúcim stav polôh stola | ks |   |   | 2 |
| Transportér dosky stola a základne operačného stola | ks |   |   | 4 |
| Univerzálna hlavná doska stola s identickým rozhraním v sedacej aj chrbtovej časti  | ks |   |   | 4 |
|  Predlžovací diel | ks |   |   | 4 |
| Hlavový dvojkĺbový diel – sklopný, výklopný a výškovo nastaviteľný pre laterálnu polohu min. sklopenie +45°/-45° | ks |   |   | 4 |
| Nožný diel zo 4 častí, odklopný do strán, výklopný nahor, sklopný nadol, odoberateľné lýtkové diely. | ks |   |   | 4 |
| Podpery ramien na bočnú lištu s ramenom, výškovým nastavením a s guľovým kĺbom pre prispôsobenie k polohe pacienta | ks |   |   | 4 |
| Podpery ramena s guľovým kĺbom s výškovým nastavením | ks |   |   | 2 |
| Uchytenie ruky na bočnú lištu so svorkou a suchým zipsom | ks |   |   | 2 |
| Anestéziologický rám | ks |   |   | 2 |
| Uchytenie ruky na anestéziologický rám | ks |   |   | 2 |
| Pás uchytenia pacienta  | ks |   |   | 2 |
| Radiálne svorky na bočnú lištu s otočným kĺbom  | ks |   |   | 12 |
| Protišmykové zarážky pre ramená pri polohovaní do trendelenburgovej polohy | pár |   |   | 2 |
| Protišmykové zarážky na nohy pri polohovaní do antitrendelenburgovej polohy | pár |   |   | 2 |
| Podpera nohy U-profil | ks |   |   | 2 |
| Podpery nôh a ramien typu Goepel s mäkkým polstrovaním | ks |   |   | 4 |
|   |   |   |   |   |
| Tumelová mäkká podložka pre laterálnu polohu pre dolné končatiny | ks |   |   | 2 |
| 3-dielne 3D polohovateľné rameno pre podpery tela pacienta s guľovými kĺbmi ovládané v jednom kĺbe | ks |   |   | 2 |
| 1-ramenné fixačné zariadenie pre podpery tela pacienta3D nastaviteľné | ks |   |   | 2 |
| Podpera tela pacienta (vankúšik) pre podoprenie hrudníka s rozmermi cca 85 x 85 mm | ks |   |   | 2 |
| Podpera tela pacienta (vankúšik) pre podoprenie chrbta | ks |   |   | 2 |
| Podpera tela pacienta (vankúšik) pre podoprenie boku pacienta s rozmermi cca 200 x 100 mm | ks |   |   | 2 |
| Ramenná podpera na 3-dielnom ramene s uchytením na bočnú lištu s mäkkým polstrovaním | ks |   |   | 2 |
|   |   |   |   |   |
| Gélový vankúš pod tvár pacienta pri polohe na bruchu pre dospelých | ks |   |   | 1 |
| Gélový vankúš pod tvár pacienta pri polohe na bruchu pre deti | ks |   |   | **1** |
| Podložka na operačný stôl (vankúš) s rozmermi cca 520 x 10 x 1150 mm | ks |   |   | 1 |
| Prstenec pod hlavu pacienta s priemerom cca 140 mm | ks |   |   | 1 |
| Prstenec pod hlavu pacienta s priemerom cca 200 mm | ks |   |   | 1 |
| Podložka pod hlavu pacienta s výrezom (štvorec s elipsoidným výrezom) pre dospelých | ks |   |   | 1 |
| Podložka pod nohy pacienta s rozmermi cca 320 x 220 x 10 mm | ks |   |   | 1 |
| Ochrana ruky pacienta na operačný stôl s rozmermi cca 400 x 220 x 210 mm (RTG priehľadná) | ks |   |   | 1 |
| Pás pacienta so suchým zipsom s rozmermi cca 100 x 2200 mm, umývateľný | ks |   |   | 2 |
| Podperná doska ramena pacienta s mäkkým polstrovaním na bočnú lištu (pri polohe pacienta na bruchu pre preloženie ruky) | ks |   |   | 1 |
| Doska na operáciu ruky pacienta s adaptérom a podpernou nohou | súprava |   |   | 1 |
| Vozík pre príslušenstvo k operačnému stolu | ks |   |   | 1 |
| Zariadenie pre ťah hornej končatiny | ks |   |   | 1 |
| Tyč s polstrovaným valcom ako protiťah pre hornú končatinu | ks |   |   | 1 |
| Weinbergov aparát pre ťah ruky | ks |   |   | 1 |
| Vertikálna podpera v lakti s uchytením na bočnú lištu s nastaviteľnou vzdialenosťou od dosky stola | ks |   |   | 1 |
|   |   |   |   |   |
| 3-dielny chrbtový diel k základnej doske stola s odoberateľnými bočnými časťami pre artroskopie ramena s dlhým výrezom | ks |   |   | 1 |
| 4-dielny chrbtový diel k základnej doske stola s odoberateľnými bočnými časťami pre artroskopie ramena s krátkym výrezom | ks |   |   | 1 |
| Adaptér k chrbtovému dielu pre uchytenie hlavy pacienta do helmy | ks |   |   | 1 |
| Uzavretá helma pre uchytenie hlavy pacienta s fixáciou o bradu s mäkkou výplňou | ks |   |   | 1 |
| Bočná podpera k chrbtovému dielu, tvar "L" | pár |   |   | 1 |
| Podpera kolena pacienta s gélovou podložkou, uzatvárateľná pre artroskopie na kolene | ks |   |   | 1 |
| 3-dimenzionálne rameno ovládané jednou rukou vrátane adaptéra, držiaka ruky s mäkkou vymeniteľnou výplňou, fixátorom a hygienickým poťahom (uchytenie ramena na bočnú lištu s možnosťou doplnenia o držiak pomôcok - retraktora, laparoskopického inštrumentu a pod.) | súprava |   |   | 1 |
|   |   |   |   |  |
| Kompletné trakčné zariadenie pre trakciu oboch dolných končatín s vybavením - teleskopickými tyčami, skracovacími tyčami, držiakom nôh s trakciou (naťahovaním), čižmami pre obe nohy, predlžovacou koľajnicou, protiťahovým valcom s mäkkým poťahom, rotačnými a sklápateľnými svorkami (2 ks) ; sedací diel s odoberateľnými bočnými časťami pre výkony na bedrovom kĺbe | súprava |   |   | 1 |
| Vozík pre trakčné zariadenie | ks |   |   | 1 |
| Doplnková predlžovacia tyč k trakčnému zariadeniu | ks |   |   | 1 |
| Karbónové tyče pre potreby plného RTG snímkovania k trakčnému zariadeniu (zámena za nerazové) | pár |   |   | 1 |
| Posuvné svorky na karbónové trakčné tyče pre držiaky nôh s trakciou | pár |   |   | 1 |
| Extenzná topánka s uchytením nohy od chodidla po lýtka (čižma) s mäkkou výplňou | súprava |   |   | 1 |
| Extenzná platňa pod nohy pacienta s koženými topánkami (2 ks)  | súprava |   |   | 2 |
| Nožná podpera 1-dielna pre extenzné zariadenie | súprava |   |   | 1 |
| Svorka pre nožnú podperu k extenzii (pre podoprenie voľnej nohy) | ks |   |   | 1 |
| Univerzálna podpera voľnej nohy pacienta na ramene | ks |   |   | 1 |
| Protiťahový aparát pre Tibius fixáciou kondyly, výškovo nastaviteľným ramenom pre ťah nohy | súprava |   |   | 1 |
| Doplnková skracovacia tyč | ks |   |   | 1 |
| Vozík pre príslušenstvo k trakčnému zariadeniu | ks |   |   | 1 |
|   |   |   |   |   |
| Karbónová doska k hlavnej doske stola o čistej dĺžke min. 1200 mm pre 3D prístup RTG snímania  | ks |   |   | 1 |
| Adaptér ku karbónovej doske stola s bočnými lištami pre uchytenie držiaka 3-bodca | súprava |   |   | 1 |
| Držiak 3-bodca k chrbtovej časti stola (hliníkový/karbónový) | súprava |   |   | 1 |
| 3-bodec pre uchytenie hlavy pacienta (hliníkový/karbónový) | súprava |   |   | 1 |
| Obdĺžnikový vankúš so skosenou hranou pod pacienta pri polohovaní na bruchu (cca 800 x 500 x 100 mm) | ks |   |   | 1 |
| Vankúšiky pre končatiny pacienta | pár |   |   | 1 |

...................................................................

 Pečiatka a podpis štatutárneho zástupcu

 predávajúceho**Príloha č. 3** (doplní predávajúci)

**ZOZNAM SUBDODÁVATEĽOV A PODIEL SUBDODÁVOK**

|  |  |  |  |  |  |
| --- | --- | --- | --- | --- | --- |
|  | **Subdodávateľ**(obchodné meno, sídlo alebo miesto podnikania, IČO) | **Kontaktná osoba**(meno a priezvisko, dátum narodenia, adresa pobytu tel. číslo, e-mail) | **Popis tovarov/služieb vykonávaných subdodávateľom** | **Podiel plnenia zmluvy v % z celkového objemu**  | **Podiel plnenia zmluvy vo finančnom vyjadrení v EUR bez DPH** |
| 1. |  |  |  |  |  |
| 2. |  |  |  |  |  |
| 3. |  |  |  |  |  |
| 4. |  |  |  |  |  |
| 5. |  |  |  |  |  |
| 6. |  |  |  |  |  |
| 7. |  |  |  |  |  |

 ...............................................................

 Pečiatka a podpis štatutárneho zástupcu predávajúceho